Colmo

Este artigo trata sobre a palla, para o tipo de cuberta véxase colmado.
dereita|miniatura|Colmo cuberto de mofos e liques nunha cuberta vexetal.
dereita|miniatura|Colmo coma cubrición dun hórreo no concello de Cervantes (Os Ancares).
miniatura|dereita|Detalle do talo dun bambú imperial.

O colmo (do latín culmus, palla de centeoDicionario da RAE co termo castelán colmo) refírese á palla escollida dalgúns cereais como o centeo, o trigo, o orxo ou a aveaDefinición en Léxico de xeografía, Universidade de Santiago de Compostela, 1996, a través do Portal das Palabras. O colmo, ademais de servir como estrume, era tradicionalmente empregado coma material de recubrimento e impermeabilización, tanto para a construción  de cubertas vexetais coma para a confección de prendas de abrigo, como as corozas.

As cubertas vexetais, chamadas colmados, utilizábanse en palleiras, alpendres, celeiros e outras construcións rústicas. Este tipo de cubertas aparecen en todos os continentes. En Europa mantéñense vivas incluso coma cubertas de vivendas na Europa atlántica, principalmente nas Illas Británicas e o noroeste da Península Ibérica: como por exemplo nas pallozas galegas e nos teitos asturleoneses, últimos vestixios das vivendas circulares con cubertas vexetais dos castros atlánticos prerromanos.

Nun contexto botánico, o termo colmo, designa o tipo de talo encontrado noutras gramíneas como a cana de azucre, o millo, o arroz e o bambú; talos nos que os nós e os entrenós son ben visibles, e poden ser ocos (bambú) ou cheos (cana de azucre).
 Notas 

 Véxase tamén 
 Outros artigos 
 Colmado
 Palleiro
 Mucambo
 Palloza

Categoría:Termos botánicos
Categoría:Materiais de construción
Categoría:Cereais